Document ID: /roh_data/filtered/fineweb-2-filterrobots_roh.jsonl.gz/70115

Al HCD è reussì tant sco nagut il mardi saira. Cun auters pleds èsi in gieu d’emblidar tant pli spert. Principalmain offensiv èn ils da Tavau stads bler memia pauc privlus. Durant las emprimas 40 minutas ha il HCD sajettà be otg giadas sin il gol da Lugano.
Ils dus gols per Lugano han sajettà Marco Müller en la 18avla minuta ed il Finlandais Markus Granlund en la 27avla minuta. Durant il davos terz ha il HCD anc ina giada empruvà da turnar enavos en il gieu, quai dentant senza success. I ha tanschì per gnanc in sulet gol.